
A V I Z

asupra propunerii legislative pentru modificarea şi completarea alin.(1)
 din articolul unic din Legea 449/2006 privind aprobarea 
Ordonanţei de urgenţă a Guvernului nr.46/2006 pentru 
modificarea art.80 alin.(1) şi (2) din Legea nr.19/2000 
privind sistemul public de pensii şi alte drepturi de asigurări sociale

In conformitate cu prevederile art. 95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, cu propunerea  legislativă pentru modificarea şi completarea alin.(1) din articolul unic din Legea 449/2006 privind aprobarea Ordonanţei de urgenţă a Guvernului nr.46/2006 pentru modificarea art.80 alin.(1) şi (2) din Legea nr.19/2000 privind sistemul public de pensii şi alte drepturi de asigurări sociale ( Pl.x 876/ 4 februarie 2008 ), Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă menţionată  mai sus, în şedinţa din  13.02.2008.

Membrii comisiei  au examinat propunerea legislativă, expunerea de motive, avizul favorabil  al Consiliului Legislativ nr.1220/17.09.2007, precum şi punctul de vedere negativ al Guvernului.

In urma dezbaterilor, membrii Comisiei  pentru egalitatea de şanse pentru femei şi bărbaţi au avizat, cu unanimitate de voturi, propunerea legislativă. 

PREŞEDINTĂ,

Minodora CLIVETI

